На Карэліччыне добра вядомы і Павел Арсенцьевіч Жалезняковіч — удзельнік рэвалюцыйнага руху ў Заходняй Беларусі і партызанскага руху ў гады Вялікай Айчыннай вайны. Улетку 1926 года П. А. Жалезняковіча польскія ўлады арыштавалі і ў 1928 г. асудзілі на пажыццёвае турэмнае зняволенне. Пасля вызвалення Заходняй Беларусі Чырвонай Арміяй удзельнічаў ва ўстанаўленні Савецкай улады. Працаваў сакратаром Мірскага райвыканкама. У гады вайны быў партызанам атрада “Камсамольскі”. У жніўні 1943 года — камісар першага камсамольскага атрада брыгады “Камсамолец”.